proxectonos/corpus_dominio_legal_administrativo_tmp huggingface dataset:
07/06/2021 | Administración LocalMunicipal
Fene
Secretaría
Convocatoria de selección de persoal laboral temporal para a realización do programa de integración laboral no ano 2021

ANUNCIO Convocatoria selección persoal laboral temporal para a realización do programa de integración laboral no ano 2021 Expte.2020/A008/000011 O Concello de Fene, por Decreto da Alcaldía n.º 633/2021 de data 27 de maio de 2021, aprobou as seguintes bases: BASES ESPECÍFICAS QUE REXERÁN A CONVOCATORIA PARA A CONTRATACIÓN LABORAL TEMPORAL MEDIANTE O SISTEMA DE CONCURSO DE MÉRITOS PARA A REALIZACIÓN DO PROGRAMA DE INTEGRACIÓN LABORAL MEDIANTE EXECUCIÓN DE OBRAS E SERVIZOS MÍNIMOS MUNICIPAIS FINANCIADO POLA DEPUTACIÓN PROVINCIAL DA CORUÑA, que poderán ser obxecto de consulta e descarga na páxina web municipal (https://fene.gal) e no taboleiro de edictos do Concello de Fene. En Fene, a 3 de xuño de 2021. O alcalde Asdo.: Juventino José Trigo Rey
07/06/2021 | Administración LocalMunicipal
A Capela
Aprobación do padrón fiscal das taxas do servizo de recollida e tratamento de RSU do 2.º trimestre de 2021 e anuncio de cobranza en voluntaria

EDICTO DE NOTIFICACIÓN COLECTIVA DE LIQUIDACIÓNS E ANUNCIO DE COBRANZA Aprobados por Resolución desta Alcaldía número 2021-0186, ditada con data do 31 de maio, o padrón fiscal e as listas cobratorias das taxas pola prestación do servizo de recollida e tratamento de RSU, referidos todos eles ao 2.º trimestre do exercicio 2021, a efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes, a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. De conformidade co establecido no artigo 62.3 da Lei 58/2003, do 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do padrón fiscal das taxas de referencia correspondente ao 2.º trimestre do exercicio 2021, en: Localidade: A Capela Oficina de Recadación: Casa do Concello Horario: de 8.00 a 14.00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: – Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, do 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 2 de xuño de 2021. O alcalde Manuel Meizoso López
07/06/2021 | Administración LocalMunicipal
A Pobra do Caramiñal
Aprobación definitiva de créditos extraordinarios nº 01/21 e 02/21

Unha vez rematado o día 31 de maio de 2021 o prazo de información pública dos expedientes de crédito extraordinario nº 01/21 e 02/21 aprobados inicialmente polo Pleno da corporación na sesión realizada no día 29 de abril de 2021 e publicado no Boletín Oficial da Provincia da Coruña de data 7 de maio de 2021, sen que se presentasen alegacións, ó abeiro do artigo 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, de 5 de marzo, enténdese definitivamente aprobado e procédese á publicación do resumo do orzamento incorporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co previsto no art.171.1 do Real decreto lexislativo 2/2004, de 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses contados dende o día seguinte ó día da publicación do presente acordo, de conformidade co previsto na Lei 29/1998, de 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 2 de xuño de 2021 O alcalde José Luis Piñeiro García
07/06/2021 | Administración LocalMunicipal
Ares
Exposición pública padrón fiscal taxa pola recollida de lixo 2021

Aprobado o padrón fiscal da recollida de lixo 2021 pola Xunta Municipal de Goberno de data 1 de xuño do 2021, exponse a información pública polo prazo de quince días a efectos de alegacións e reclamacións. • Número de recibos: 5.082 • Importe total: 578.986,57 €. Ares, a 1 de xuño do 2021 O Alcalde-Presidente Asdo. D. Julio Ignacio Iglesias Redondo
07/06/2021 | Administración LocalMunicipal
Cariño
Anuncio de cobramento PAI maio 2021

ANUNCIO DE COBRAMENTO No Decreto da Alcaldía 226/2021, de data 1 de XUÑO de 2021, aprobáronse os padróns fiscais de contribuíntes que deseguido se relacionan: – Prezo público pola prestación do servizo do punto de atención á infancia de Cariño, correspondente ó mes de maio de 2021. Prazo de ingreso: o prazo de ingreso en período voluntario será dende o día 1 de xuño de 2021 ata o 1 de agosto de 2021 ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: con carácter postestativo, poderá interpoñer ante o mesmo órgano que ditou esta Resolución, recurso de reposición no prazo dun mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e/ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 1 de xuño de 2021. O alcalde José Miguel Alonso Pumar
07/06/2021 | Administración LocalMunicipal
Carballo
Aprobación inicial expediente de modificación orzamentaria. Crédito extraordinario número 1/2021 e Suplemento de crédito número 2/2021

O Pleno municipal, en sesión ordinaria do día 31 de maio de 2021, acordou aprobar inicialmente o expediente de modificación orzamentaria, crédito extraordinario número 1/2021 e suplemento de crédito número 2/2021. Por medio do presente expónse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, de 5 de marzo, polo que se aproba o texto refundido da Lei reguladora das facendas locais. Carballo, 2 de xuño de 2021 O Alcalde Evencio Ferrero Rodriguez
07/06/2021 | Administración LocalMunicipal
Cambre
Anuncio aprobación inicial modificación das Bases do plan de promoción da hostalería local “Disfruta Cambre”

O Pleno municipal, na súa sesión ordinaria do día 27 de maio de 2021, aprobou inicialmente a modificación das Bases de desenvolvemento e condicións da participación no plan de promoción da hostalería local “Disfruta Cambre”, na súa Base 7, apartado 7.4, Base 8, apartado 8.4 e Base 14, na que se inclúe un novo apartado, nos seguintes termos: O apartado 7.4. Documentación, da Base 7 queda redactado como se transcribe a continuación: “solicitude de participación, declarando baixo a súa responsabilidade non atoparse en ningún dos supostos de exclusión xeral recollidos na Lei Xeral de Subvencións e de estar ao corrente do cumprimento das súas obrigas coa Facenda Pública do Estado e a Administración autonómica, así como coa Seguridade Social e o concello de Cambre e comprometéndose á proporcionar a información adicional que lle sexa requirida no momento do canxe dos Cambrecoins.” O apartado 8.4. Documentación, da Base 8 queda redactado como se transcribe a continuación: “solicitude de participación, declarando baixo a súa responsabilidade non atoparse en ningún dos supostos de exclusión xeral recollidos na Lei Xeral de Subvencións e de estar ao corrente do cumprimento das súas obrigas coa Facenda Pública do Estado e a Administración autonómica, así como coa Seguridade Social e o concello de Cambre Cambre e comprometéndose á proporcionar a información adicional que lle sexa requirida no momento do canxe dos Cambrecoins.” Na Base 14, inclúese unha nova alínea ao comezo da base 14. Condicións de uso dos Cambrecoins, que se transcribe a continuación: · “ Corresponde ao beneficiario a obriga de proporcionar a través da aplicación o seu DNI ou NIE no momento de proceder ao canxe de Cambrecoins.” (.) Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, a modificación das bases entenderanse definitivamente aprobada, publicándose o correspondente anuncio de aprobación definitiva no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril, así como na páxina web municipal, e comunicarase á Base de Datos Nacional de Subvenciones (BDNS), co fin de que esta dea traslado do extracto da convocatoria ao BOP para a súa publicación, segundo o disposto no artigo 20.8 a) da Lei 38/2003, de 17 de novembro, xeral de subvencións. Cambre, 1 de xuño de 2021. O concelleiro delegado da Área de Desenvolvemento Socioeconómico. P. D. (R. A. núm.1323/2019, do 1 de xullo). Diego Alcantarilla Rei
07/06/2021 | Administración LocalMunicipal
Negreira
Cambio de hora da Xunta de Goberno Local ordinaria do 3 de xuño de 2021

ANUNCIO Con data de 1 de xuño de 2021 ditouse o Decreto da Alcaldía número 175/2021, cuxo contido é o seguinte: “DECRETO ASUNTO: CAMBIO HORA XGL 3 DE XUÑO DE 2021 EXPEDIENTE: 2021/G003/000184 Don Manuel Ángel Leis Míguez, alcalde-presidente do Concello de Negreira, na provincia de A Coruña. Mediante decreto desta Alcaldía número 131/2019, de data 25 de xuño de 2019 determinouse que as sesións ordinarias da Xunta de Goberno Local se celebrarían o primeiro e terceiro xoves de cada mes ás 13.30 horas. Unha vez convocada, por esta Alcaldía, a Xunta de Goberno Local ordinaria a celebrar o primeiro xoves deste mes de xuño, é decir o vindeiro día 3, xurdiron, a todos/as os/as integrantes da mesma unha serie de imprevistos que fai imposible a súa asistencia á hora determinada para a súa celebración (13.30 horas). Á vista do anterior e tendo en conta as atribucións que me confire o artigo 21 da Lei 7/1985, do 2 de abril, de bases do réxime local e demais normativa concordante e de aplicación, RESOLVO: Primeiro. –Determinar que a sesión ordinaria da Xunta de Goberno local, correspondente ao primeiro xoves do mes de xuño se celebre ás 8.30 horas do 3 de xuño de 2021. Segundo. –Comunicar a presente resolución aos/ás integrantes da Xunta de Goberno Local aos efectos oportunos. Terceiro. –Dar conta ao Pleno municipal na vindeira sesión que éste celebre e publicar o presente acordo no Boletín Oficial da Provincia, para xeral coñecemento. Negreira, á data da sinatura electrónica ao marxe. O alcalde Manuel Ángel Leis Míguez”. O que se fai público para xeral coñecemento. Negreira, 1 de xuño de 2021. O alcalde Manuel Ángel Leis Míguez
07/06/2021 | Administración LocalMunicipal
Bergondo
Secretaría
Expropiación forzosa, aprobación definitiva do proxecto da obra e da relación de bens e dereitos de necesaria ocupación para proceder á sua execución

Por acordo plenario do 2 de marzo de 2021, aprobouse inicialmente o Proxecto de saneamento en Fiobre (Sistema Xeral de Saneamento. Concello de Bergondo) redactado polo enxeñeiro de camiños, canles e portos Patricio Aguilar Cavanillas, colexiado núm.7641, e declarouse a utilidade pública da súa execución e aprobouse inicialmente a relación de bens e dereitos de necesaria ocupación para a devandita execución e aos efectos da súa expropiación forzosa, e acordando tal expropiación. O expediente expúxose ao público mediante anuncio inserido no Boletín Oficial da Provincia num.44 do 08.03.2021, no xornal La Voz de Galicia do 10.03.2021, no taboleiro de anuncios do Concello o 09.03.2021 e no taboleiro electrónico de anuncios da Sede electrónica municipal o 09.03.2021; así como procedeuse á notificación individual aos interesados no expediente (consta asinado o acuse de recibo o 10.03.2021); e que segundo consta no informe da funcionaria de rexistro, no prazo outorgado para o efecto, non se presentaron alegacións. O Pleno municipal, na súa sesión ordinaria do 27 de maio de 2021, acordou: “PRIMEIRO. Aprobar definitivamente o Proxecto de saneamento en Fiobre (Sistema Xeral de Saneamento. Concello de Bergondo), cun valor estimado de estimado de 72.668,67 euros, máis 15.260,42 euros de IVE (21%), que fan un total de 87.929,09 euros, redactado polo enxeñeiro de camiños, canles e portos Patricio Aguilar Cavanillas, colexiado núm.7641, incluído no mesmo o Anexo de expropiacións, considerando que, de conformidade co disposto no artigo 94 do RDLex.781/86, de 18 de abril, esta aprobación leva anexa a declaración de utilidade pública e a necesidade de ocupación dos bens e dereitos cuxa relación concreta individualizada se describe no anexo do proxecto, comprendidos a efectos da súa expropiación forzosa, e acordando tal expropiación. (anexo I) SEGUNDO. Declarar expresamente a necesidade de ocupación dos bens e dereitos cuxa relacións concretas individualizadas apróbanse definitivamente e que se describen nos anexos I ao presente acordo. TERCEIRO. Publicar e notificar o presente acordo consonte co disposto no artigo 20 da Lei de Expropiación Forzosa e no artigo 20 do Regulamento da Lei de Expropiación Forzosa e facultar á alcaldía presidencia para a realización dos trámites subseguintes ao presente acordo no expediente expropiatorio. Bergondo, 1 de xuño de 2021 A alcaldesa. Kasandra Ylenia Jakab Perez de Onraita
07/06/2021 | Administración LocalMunicipal
Curtis
Aprobación provisional da modificación da Ordenanza Fiscal reguladora do Imposto de Bens Inmobles do Concello de Curtis

O Pleno da Corporación, na sesión ordinaria do 31 de maio de 2021 adoptou, entre outros, o acordo de aprobación provisional da modificación da Ordenanza Fiscal reguladora do Imposto de Bens Inmobles. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario. Curtis, 02 de xuño de 2021. O alcalde-Presidente Asdo.- Javier Fco Caínzos Vázquez.
07/06/2021 | Administración LocalMunicipal
Cee
Aprobación definitiva de padróns fiscais de taxas municipais

Téndose aprobado provisionalmente, mediante resolución da Alcaldía, os padróns fiscais da taxa pola prestación de servicio de recollida do Lixo, Mantemento do Cemiterio Municipal e vados, correspondentes ao exercicio de 2021, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. Rematado o periodo de exposición pública e ao non presentarse alegación algunha durante o prazo regulamentario, por esta alcaldía ditouse, con data 1 de xuño do 2021, resolución de aprobación definitiva dos padrons fiscais da taxa de: Recollida do Lixo, Mantemento do Cemiterio Municipal e Vados, correspondentes ao exercicio do 2021, polos importes de 254.469,61 €, 9.240,00 € e 12.049,59 € respectivamente. Cee, 1 de xuño de 2021 A ALCALDESA Margarita Lamela Louzán
07/06/2021 | Administración LocalMunicipal
Ames
Aprobación inicial da décima modificación puntual da relación de postos de traballo (RPT) do Concello de Ames

En sesión plenaria ordinaria do 27.05.2021 prestouse aprobación inicial á decima modificación puntual da relación de postos de traballo (RPT) do Concello de Ames. En cumprimento do acordo plenario do 27.05.2021, dito acordo de aprobación inicial sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 20 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial da oitava modificación puntual da relación de postos de traballo (RPT) do Concello de Ames, quedará elevado a definitivo de forma automática. - Complemento de Destino.- Nivel 28 - Complemento Específico.- 19.956,25 euros - Complemento de Destino.- Nivel 20 - Complemento Específico.- 8.676,95 euros En cor vermello: posto/s que se suprime/n no servizo (*) En cor verde: posto/s que se engade/n no servizo (**) En cor azul: posto/s que se mantén/manteñen pero que cambian a súa adscrición (***) Creación, dentro do actual Departamento de Benestar Social (07), dun novo Servizo de Promoción da Saúde (07.06), con adscrición ao mesmo do posto de técnico/a en dietética actualmente adscrito ao Servizo de Actividades Complementarias do Departamento de Educación, e que pasaría a identificarse co código 07.06.01 “(.) **NOTA.- Dispoñibilidade puntual, por necesidades do servizo, con arranxo aos criterios horarios acordados coa representación do persoal e/ou que, de ser o caso, figuren no contrato/nomeamento do persoal afectado. Redefinición/conversión do posto de peón de limpeza viaria con código 10.01.03.02, e actualmente vacante (sen cobertura definitiva), nun novo posto de PEÓN adscrito á Sección de Obras e Servizos Básicos, e que pasaría a identificarse co código 10.01.01.02.11. LENDA: En cor vermello: posto/s que se suprime/n no servizo (*) En cor verde: posto/s que se engade/n no servizo (**) Ames, 1 de xuño do 2021 O alcalde José Blas García Piñeiro
07/06/2021 | Administración LocalMunicipal
Dumbría
Aprobación definitiva expediente de suplemento de créditos núm.2/2021

Aprobado definitivamente o expediente de suplemento de créditos núm.2/21, en cumprimento do disposto no Real Decreto Legislativo 2/2004, de 5 de marzo, faise público o resumo por capítulos coas modificacións aprobadas, correspondendo a cada un deles ó seguinte: Dumbría, 2 de xuño de 2021. O ALCALDE José Manuel Pequeño Castro
07/06/2021 | Administración LocalMunicipal
Cambre
Convocatoria XIII Concurso de Escaparates do Nadal 2021

O Pleno municipal, na súa sesión ordinaria do día 27 de maio de 2021, aprobou inicialmente as bases para a convocatoria do XIII Concurso de Escaparates do Nadal 2021 do Concello de Cambre, así como a súa convocatoria e modelo de solicitude de participación (anexo I). Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten alegacións, as bases entenderanse definitivamente aprobadas, publicándose o correspondente anuncio de aprobación definitiva no Boletín Oficial da Provincia (BOP), de conformidade co establecido no art.70.2 da Lei 7/1985, do 2 de abril, así como na páxina web municipal, e comunicarase á Base de Datos Nacional de Subvenciones (BDNS), co fin de que esta dea traslado do extracto da convocatoria ao BOP para a súa publicación, segundo o disposto no artigo 20.8 a) da Lei 38/2003, do 17 de novembro, xeral de subvencións. Cambre, 1 de xuño de 2021. O concelleiro delegado da Área de Desenvolvemento Socioeconómico P. D. (R. A. núm.1323/2019, do 1 de xullo) Diego Alcantarilla Rei
07/06/2021 | Administración LocalMunicipal
Paderne
Investigación de oficio: Ffonte Lavadoiro de Esperela

Aprobación definitiva do expediente de investigación de oficio número 2019/X999/000219, da titularidade da Fonte Lavadoiro Público no Lugar de Esperela na Parroquia de Vigo, coa referencia catastral 002202500NH79A0001XI. A resolución foi obxecto de notificación aos interesados no procedemento e de toma de razón e ratificación polo Pleno Municipal en Sesión realizada o día vinte catro de maio de dous mil vinte un, incorporándose ao inventario municipal. D. César Longo Queijo, Alcalde do Concello de Paderne, Visto o expediente 2019/X999/000219 tramitado sobre a Investigación da Titularidade do Ben Público a Fonte Lavadoiro Público no Lugar de Esperela Parroquia de Vigo. Vista a Memoria redactada polo Arquitecto Municipal e demais informes obrantes no expediente exposto. Visto o Informe da secretaría municipal que obra no mesmo. Resultando que a titularidade do ben consta no catastro a favor do Concello de Paderne como presunción de veracidade segundo o disposto no art.3.3. do texto refundido da Lei do Catastro. Considerando o uso común por tempo inmemoriable da Fonte Lavadoiro Público, así como a súa ubicación no Lg. Esperela 25 15065B50105127, e referencia catastral 002202500NH79A0001XI, que no catastro figura como propiedade deste Concello. Resultando que ningunha persoa física ou xurídica personouse no procedemento nin fixo alegación a Titularidade do Ben, previa publicación do expediente polo prazo dun mes para alegacións, notificación á Consellería de Facenda da Xunta de Galicia e Ministerio de Facenda do Goberno de España, non habendo oposición para a súa tramitación. Considerando o uso público de tempo inmemorial do ben en cuestión, Resolver o expediente de oficio de Investigación da Titularidade do Ben Público a Fonte Lavadoiro Público e a súa contorna no Lugar de Esperela Parroquia de Vigo como a finca catastral nº002202500NH79A0001XI, como ben de titularidade municipal de dominio público e acordar a súa remisión plenaria para a toma de razón do presente expediente e o seu acceso ao Inventario de Ben Municipal coas características e valoración ditadas na Memoria redactada polo Arquitecto Municipal D. Milton Cesar Walton Recio, a saber: Na actualidade o conxunto de elementos está formado por un lavadoiro cuxa cuberta a catro augas apóiase nunha estrutura de viguetas de formigón prefabricadas que descansan sobre alicerces de formigón, e unha fonte de pedra de dous caños, os caños verten a lado dunha pía, bebedoiro de gando. Tendo en conta que se trata dun elemento de certa singularidade arquitectónica afectada a constante deterioración. O mencionado ben, catastrado como 002202500NH79A0001XI debe incorporarse ao Inventario municipal cos elementos que se atopen no mesmo, coa denominación de Fonte Lavadoiro de Esperela e a súa contorna. E ten un valor neto de 2.400,00 Euros segundo a memoria técnica exposta no expediente tramitado.”. Documento asinado electrónicamente O ALCALDE PRESIDENTE CÉSAR LONGO QUEIJO.” En Paderne a 2 de xuño de 2021 O ALCALDE, D. César Longo Queijo
07/06/2021 | Administración LocalMunicipal
A Laracha
Edito aprobación inicial crédito extraordinario - suplemento de crédito número 01 de 2021

O Pleno do Concello en sesión extraordinaria de data 28 de maio de 2021, aprobou inicialmente o expediente de crédito extraordinario - suplemento de crédito número 01 de 2021, por importe total de 128.500,00 euros. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 31 de maio de 2021 O alcalde José Manuel López Varela
07/06/2021 | Administración LocalMunicipal
Melide
Anuncio de exposición pública da conta xeral 2020 do Concello de Melide

ANUNCIO Conta xeral do exercicio 2020 Informada a conta xeral do orzamento do Concello de Melide do ano 2020 pola Comisión Especial de Contas, na sesión do 1 de xuño de 2021, exponse ao público durante o prazo de 15 días, durante os cales as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, do 2 de abril así como do artigo 212.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Melide, 1 de xuño de 2021. O alcalde en funcións José Antonio Prado García
07/06/2021 | Administración LocalMunicipal
Corcubión
Convocatoria do proceso selectivo para a contratación, con carácter laboral temporal, de tres peóns de limpeza de praias

ANUNCIO Convocatoria do proceso selectivo para a contratación, con carácter laboral temporal, de tres peóns de limpeza de praias Por resolución número 244/2021, do 1 de xuño, o alcalde-presidente do Concello de Corcubión, William Oswaldo Bodo Pasare Asid, resolveu convocar o proceso selectivo a para contratación, con carácter laboral temporal, de tres peóns de limpeza de praias. As bases polas que se rexerá o proceso selectivo poden ser concultadas na web municipal: www.corcubion. gal e no taboleiro da sede electrónica: https://sede.corcubion. gal Corcubión, 1 de xuño de 2021. O alcalde-presidente Manuel Insua Insua
07/06/2021 | Administración LocalMunicipal
Arteixo
Servicios Técnicos Área de Obras
Aprobación definitiva ao anexo de expropiacións para a execución da obra de renovación de rede de abastecemento de augas dende o cruce da Trav. de Esteira coa Estrada de A Zapateira ata a DP-0512

ANUNCIO Procedemento: expropiación Expediente: 2021/U040/000001 Por Acordo adoptado polo Pleno da Corporación do Concello de Arteixo, adoptado en sesión Ordinaria celebrada por medios telemáticos, o xoves 27 de maio de 2021, prestouse aprobación definitiva ao “ANEXO DE EXPROPIACIÓNS RENOVACIÓN DA REDE DE ABASTECEMENTO DE AUGAS DENDE O CRUCE DA TRAVESÍA DE ESTEIRA COA ESTRADA LOCAL DE A ZAPATEIRA ATA A ESTRADA DP 0512, PARROQUIA DE MORÁS (ARTEIXO) E ELVIÑA (A CORUÑA”. A relación de bens e dereitos afectados pola devandita expropiación é a seguinte: Na mesma sesión acordouse convocar aos titulares dos bens e dereitos afectados polo procedemento expropiatorio, na sede do Concello de Arteixo, Praza Alcalde Ramón Dopico, 1, Arteixo, o día 29 de xuño de 2021, ás 10.00 horas, a fin de proceder ao levantamento das correspondentes actas previas a ocupación dos devanditos bens e dereitos afectados, o que terá lugar en presencia dun representante da Administración expropiante, dun perito designado por ésta e do Sr. alcalde-presidente do Concello de Arteixo ou da persoa en quen delegue, advertíndolles de que poderán concorrer ao dito acto persoalmente ou por medio de representante debidamente autorizado para actuar no seu nome, así como ir acompañados de peritos e de notario, se ao seu dereito conviñera. Asemade, deberán achegar os documentos orixinais dos seus respectivos títulos de propiedade, así como do seu documento nacional de identidade, e do orixinal do poder de representación, se comparecese persoa que actuase no seu nome. Arteixo, 1 de xuño de 2021. Asdo.: Carlos Calvelo Martínez ALCALDE-PRESIDENTE
07/06/2021 | Administración LocalMunicipal
Abegondo
Aprobación definitiva do orzamento 2021

APROBACION DEFINITIVA ORZAMENTO MUNICIPAL 2021 Aprobado inicialmente o orzamento, plantilla e cadro de persoal para o exercicio 2021 en data 15 de abril e publicado anuncio de exposición ao público no BOP núm.74 do 22 de abril, transcorrido o prazo de 15 días previsto no artigo 169.1 do TRLRFL e resoltas as alegacións presentadas e aprobado definitivamente en sesión plenaria de data 3 de xuño, de conformidade co mesmo artigo, procédese a publicación do mesmo resumido por capítulos e cadro de persoal. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende o día seguinte á data de publicación do presente anuncio de conformidade co previsto no artigo 46.1 da lei 29/98 da xurisdición contencioso-administrativa. ORZAMENTO XERAL 2021, RESUMO POR CAPÍTULOS PLANTILLA CONCELLO DE ABEGONDO. ANO 2021 Abegondo, 4 de xuño de 2021. O alcalde José Antonio Santiso Miramontes
07/06/2021 | Administración LocalMunicipal
Vimianzo
Anuncio de exposición o público da conta xeral do exercicio 2020

A Comisión Especial de Contas, na súa sesión do día 31 de maio de 2021, dictaminou a conta xeral do Concello de Vimianzo correspondente o exercicio económico 2020. O que se anuncia ao público, de conformidade co disposto no artigo 212.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, advertíndose que o prazo de quince días máis oito días hábiles, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Vimianzo, 01 de xuño de 2021. A Alcaldesa Mónica Rodríguez Ordoñez
07/06/2021 | Administración LocalMunicipal
Cee
Acordo do Concello de Cee relativo á aprobación inicial da Transferencia de Crédito 2/2021. Expediente Nº 2021/T002/000014

O Pleno do Concello de Cee, en sesión celebrada o 28 de maio de 2021, adoptou o seguinte acordo: PRIMEIRO: Dotar as partidas do crédito suficiente para sufragar a realización do gasto, mediante a correspondiente modificación orzamentaria, dentro do orzamento para o 2020 prorrogado para 2021 (baixo a modalidade de transferencia de crédito, minorándose as partidas incluídas na ficha anexa), por un importe de 43.264,65 €. SEGUNDO: Este importe se destinará a facer fronte ós gastos que ocasionará o outorgamento dunha subvención nominativa a favor de AFAFES para a adecuación das instalacións ó centro de día e a realización da obra de Renovación das canalizacións de saneamento na Avenida Fernando Blanco, entre a rúa da escola e O cruce coa Avenida Lino Rodríguez Madero. O dito expediente sométese ao trámite de información pública polo prazo de quince días hábiles, a contar dende o seguinte á publicación deste anuncio no Boletín Oficial da Provincia, durante o cal os interesados poderán presentar reclamacións ou suxestións, de acordo co sinalado no artigo 169.1 e 177 do RDL 2/2004. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 31 de maio de 2021 Alcaldesa do Concello de Cee. Ricardo Luis Jitender Suarep Irisarri.
07/06/2021 | Administración LocalMunicipal
Arteixo
Servicios Técnicos Área de Obras
Aprobación definitiva expediente de expropiación para a execución da obra de impulsión de auga ao depósito de Pastoriza. Tramo III. Arteixo

PROCEDEMENTO.- Expropiación Expediente.- 2021/U040/000002 Por Acordo adoptado polo Pleno da Corporación do Concello de Arteixo, en sesión Ordinaria celebrada por medios telemáticos o xoves 27 de maio de 2021, prestouse aprobación definitiva ao “EXPEDIENTE DE EXPROPIACIÓN PARA A OBTENCIÓN DE TERREOS PARA A EXECUCIÓN DA OBRA PARA A RENOVACIÓN DA IMPULSIÓN DE AUGA AO DEPÓSITO DE PASTORIZA TRAMO III (ARTEIXO)”. A relación de bens e dereitos afectados pola devandita expropiación é a seguinte: Na mesma sesión acordouse convocar aos titulares dos bens e dereitos afectados polo procedemento expropiatorio, na sede do Concello de Arteixo, Praza Alcalde Ramón Dopico, 1, Arteixo, o día 5 de Xullo de 2021 as 10:00 horas, a fin de proceder ao levantamento das correspondentes actas previas a ocupación dos devanditos bens e dereitos afectados, o que terá lugar en presencia dun representante da Administración expropiante, dun perito designado por ésta e do Sr. Alcalde-Presidente do Concello de Arteixo ou da persoa en quen delegue, advertíndolles de que poderán concorrer ao dito acto persoalmente ou por medio de representante debidamente autorizado para actuar no seu nome, así como ir acompañados de peritos e de Notario, se ao seu dereito conviñera. Asemade, deberán achegar os documentos orixinais dos seus respectivos títulos de propiedade, así como do seu Documento Nacional de Identidade, e do orixinal do poder de representación, se comparecese persoa que actuase no seu nome. Arteixo, 2 de xuño de 2021 Asdo. Dixitalmente.- Maria Rafaela Palazon Zenigaonaindia. ALCALDE-PRESIDENTE
17/06/2021 | Administración LocalMunicipal
Arzúa
Aprobación definitiva de expediente de modificación de crédito 1/2021 SC

ANUNCIO APROBACIÓN DEFINITIVA DE EXPEDIENTES DE MODIFICACIÓN DE CRÉDITOS 1/2021 SC O Pleno da Corporación, en sesión ordinaria celebrada o día 6 de maio de 2021, acordou aprobar inicialmente o expediente de modificación de crédito na modalidade de suplemento de crédito 1/2021 SC por importe de 322,395,06 €. O citado expediente considerarase definitivamente aprobado ao non formularse reclamacións no prazo de exposición ao público, tras a publicación do anuncio de aprobación inicial do expediente no BOP n.º 92, do 19 de maio de 2021, e transcurso dun prazo de 15 días hábiles. En cumprimento do disposto nos artigos 177.2 en relación co 169.3 do TRLRFL (RDLei 2/2004, do 5 de marzo) e 38.2 e 20.3 do RD 500/90, publícase o resumen por capítulos do orzamento do ano 2021, tendo en conta as modificacións presupostarias realizadas ata a data de hoxe: O que se fai público para os efectos previstos na lexislación citada. Arzúa, 14 de xuño de 2021. O alcalde Asdo.: José Luis García López
17/06/2021 | Administración LocalMunicipal
Boiro
Anuncio de publicación de prezo púbico

ANUNCIO DE PUBLICACIÓN DO PREZO PÚBLICO PARA CAMPAMENTO DE VERÁN BOIRO 2021 En aplicación do establecido na Ordenanza reguladora do prezo público pola prestación de servizos de carácter educativo, social, cultural e deportivo, do Concello de Boiro, faise público, mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 9 de xullo do 2021 para as seguinte actividade a desenvolver no CEIP STª Baia de Boiro 1 de xullo ao 30 de agosto do 2021:  CAMPAMENTO DE VERÁN BOIRO 2021: Tarifa:  20 € mes/40 € dous meses para horario de 8.00 a 10.00 (desconto do 50% dous ou máis irmáns).  100 € mes/200 € dous meses para horario de 8.00 a 14.00 (desconto do 50% dous ou máis irmáns).  90 € mes/180 € dous meses para horario de 10.00 a 14.00 (desconto do 50% dous ou máis irmáns). Boiro, a 10 de xuño do 2021. O alcalde José Ramón Romero García
17/06/2021 | Administración LocalMunicipal
Outes
Anuncio de aprobación do padrón actividades centro social 1.º cuatrimestre 2021

ANUNCIO DE APROBACIÓN DO PADRÓN ACTIVIDADES CENTRO SOCIAL 1.º CUATRIMESTRE 2021 A Xunta de Goberno Local, en sesión celebrada o 8 de xuño de 2021, aprobou o padrón fiscal de ACTIVIDADES CENTRO SOCIAL correspondente ó 1.º CUATRIMESTRE DE 2021. Por medio deste edicto procédese a notificar, de forma colectiva, os/as interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes, permanecerán no Departamento de Servicios Sociais do Concello de Outes para a súa consulta. Contra as liquidacións individuais obxecto de notificación colectiva poderase interpoñer perante a Alcaldía deste concello, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste edicto no Boletín Oficial da Provincia (artigo 14 do Real Decreto Lexislativo 2/2004, do 5 de marzo, que aproba o texto refundido da Lei reguladora das facendas locais). Outes, 14 de xuño de 2021. O alcalde Manuel González López
17/06/2021 | Administración LocalMunicipal
Culleredo
Secretaría Xeral
Delegación da competencia para celebración de matrimonio civil entre J. P. F. e V. G. R. o día 12.06.2021, ás 12.30 horas

Por resolución ditada en data 09/06/2021, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Edvin Bordanaba Monsonet, para a celebración do matrimonio civil entre MARAT CODESAL EL RHALI. e V. G. R. o vindeiro sábado, día 12 de xuño de 2021, ás 12.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 10 de xuño de 2021 O alcalde-presidente José Ramón Rioboo Castro
17/06/2021 | Administración LocalMunicipal
Betanzos
Anuncio de aprobación definitiva do expediente de modificación de crédito, modalidade de crédito extraordinario financiado con remanente líquido de tesourería para gastos xerais. Expediente núm.20/2021

Anuncio de aprobación definitiva do expediente de modificación de crédito, modalidade de crédito extraordinario financiado con remanente líquido de tesourería para gastos xerais. Expediente núm.20/2021 O Pleno do Concello de Betanzos, en sesión celebrada o día 27 de abril de 2021, aprobou inicialmente a modificación orzamentaria núm.20/2021, na modalidade de crédito extraordinario, financiado con remanente líquido de tesourería para gastos xerais, por importe de 96.000,00 €. Aprobado definitivamente o expediente de crédito extraordinario financiado con remanente líquido de tesourería para gastos xerais, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo: Altas en aplicacións de gastos Esta modificación finánciase con cargo a remanente líquido de tesourería para gastos xerais. Alta en concepto de ingresos Contra o presente acordo, en virtude do disposto no artigo 171 do Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora de devandita xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou acordo impugnado. Betanzos, 14 de xuño de 2021. A alcaldesa María Barral Varela
17/06/2021 | Administración LocalMunicipal
Val do Dubra
Aprobación de padrón fiscal da taxa por recollida de lixo 2021

Por Resolución da Alcaldía núm.206/2021, aprobouse o padrón fiscal da taxa pola prestación do servizo de recollida do lixo do exercicio de 2021. O padrón queda exposto ao público na Casa do Concello durante o prazo de 15 días hábiles, a contar dende o día seguinte ao da publicación deste anuncio no BOP. Este anuncio ten carácter de notificación colectiva ao amparo do artigo 102.3 da Lei 58/2003, do 17 de decembro, Xeral Tributaria. Durante o citado prazo, os interesados poderán examinalo en horario de atención ó público e presentar as reclamacións e recursos que estimen oportunos. De non producirse reclamación durante o citado período, o acordó elevarase automáticamente a definitivo. A recadación das deudas será realizada pola Deputación Provincial da Coruña, nos períodos habituais e despois da publicación no BOP, nas datas e lugares establecidos polo seu servizo competente. Val do Dubra, 11 de xuño de 2021 O alcalde, Asdo.: José Manuel Varela Ferreiro.
17/06/2021 | Administración LocalMunicipal
Outes
Anuncio de aprobación do padrón PAI mes maio 2021

ANUNCIO DE APROBACIÓN DO PADRÓN P. A. I MES MAIO 2021 A Xunta de Goberno Local, en sesión celebrada o 8 de xuño de 2021, aprobou o padrón fiscal correspondente ó mes de MAIO 2021, do prezo público da prestación do servizo no Punto de Atención a Infancia. Por medio deste edicto procédese a notificar, de forma colectiva, os/as interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes, permanecerán no Departamento de Servicios Sociais do Concello de Outes para a súa consulta. Contra as liquidacións individuais obxecto de notificación colectiva poderase interpoñer perante a Alcaldía deste concello, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste edicto no Boletín Oficial da Provincia (artigo 14 do Real Decreto Lexislativo 2/2004, do 5 de marzo, que aproba o texto refundido da Lei reguladora das facendas locais). Outes, 14 de xuño de 2021. O alcalde Manuel González López
17/06/2021 | Administración LocalMunicipal
Culleredo
Secretaría Xeral
Suplencia Alcaldía o día 14.06.2021

Por resolución ditada en data 11 de xuño de 2021, o Sr. alcalde acordou que a primeira tenente de alcalde, D.ª María Guadalupe Pombo Carril, asuma as funcións da Alcaldía o día 14 de xuño de 2021, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 11 de xuño de 2021 O alcalde-presidente José Ramón Rioboo Castro
17/06/2021 | Administración LocalMunicipal
Vilasantar
Aprobación definitiva do orzamento xeral 2021

Aprobación definitiva do orzamento xeral 2021 Don Fernando Javier Pérez Fernández, alcalde-presidente do Concello de Vilasantar Aprobado inicialmente o orzamento xunto coa plantilla de persoal para o exercizo económico 2021, en sesión celebrada polo Pleno o 13 de abril de 2021, e sometido o expediente a información pública durante o prazo de quince días hábiles, en virtude do anuncio publicado no Boletín Oficial da Provincia número 77, do 27 de abril de 2021, téndose presentado dúas alegacións e resoltas éstas en sesión plenaria celebrada o 11 de xuño 2021, onde se acorda a aprobación definitiva do orzamento deste Concello para o exercizo 2021 de conformidade co disposto no artigo 168 e seguintes do Real Decreto Lexislativo 2/2004, do 5 de marzo. Aos efectos da súa entrada en vigor, ao abeiro do artigo 169.3 do RDL 2/2004, faise público o seu resumo por capítulos, así como a plantilla de persoal. PLANTILLA DE PERSOAL 2021 1.–Persoal funcionario.2.–Persoal laboral fixo.3.–Persoal laboral indefinido non fixo.4.–Persoal laboral temporal. O que se fai público para xeral coñecemento, sinalando que, de conformidade co establecido no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, contra o acordo de aprobación definitiva poderá interpoñerse directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende a publicación deste anuncio. Vilasantar, 11 de xuño de 2021. O alcalde Asdo.: Fernando Javier Pérez Fernández
17/06/2021 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre M. T. M. V. e J. M. S. R. o día 28.05.2021 ás 19.30 horas

Por resolución ditada en data 27/05/2021, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Francisco Alberto Laura Louise Mazareanu Mavru, para a celebración do matrimonio civil entre CARLA FERNANDA JUKES ALHO e ADEMAR SILVA ALCOYA o vindeiro venres, día 28 de maio de 2021, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 28 de maio de 2021 O alcalde-presidente José Ramón Rioboo Castro
17/06/2021 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre E. B. A. e M. I. R. o día 29.05.2021, ás 13.00 horas

Por resolución ditada en data 27/05/2021, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Gheorghe Catalin Tres Allauca, para a celebración do matrimonio civil entre ADRIAN MARIAN POUSEU MARELLI. A. e CELESTIN JOSE REYNALDO CIPION PILACES o vindeiro sábado, día 29 de maio de 2021, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 28 de maio de 2021 O alcalde-presidente José Ramón Rioboo Castro
17/06/2021 | Administración LocalMunicipal
Betanzos
Aprobación definitiva da modificación do proxecto de urbanizacion do SAUI-5 de Piadela, sector 3

ANUNCIO Anuncio da aprobación definitiva do proxecto construtivo modificación do proxecto de urbanización do SAUI-5 de Piadela. Sector 3 polígono industrial Piadela Norte. Betanzos (A Coruña) Aprobado definitivamente o “Proxecto construtivo modificación do proxecto de urbanización do SAUI-5 de Piadela. Sector 3 polígono industrial Piadela Norte. Betanzos (A Coruña)”, datado en xuño de 2018, asinado polo enxeñeiro de camiños D. Antonio J. Durán Maciñeira (ICCP n.º 15.305)” de acordo co artigo 226 do Regulamento da Lei 2/2016, do 10 de febreiro, do Solo de Galicia, por acordo da Xunta de Goberno Local de data 5 de novembro de 2020. Contra este acordo, que esgota a vía administrativa, poderase interpoñer, de xeito potestativo, recurso de reposición perante o mesmo órgano que o ditou, no prazo dun mes desde o día seguinte ao da derradeira publicación. De non interpoñer recurso de reposición, o prazo para a interposición do recurso contencioso-administrativo contra o presente acordo será de dous meses desde o día seguinte á derradeira publicación, perante o órgano xurisdicional contencioso-administrativo correspondente. Betanzos, a 3 de xuño de 2021. O secretario Adrián J. Agustin Emilio Cozac Guedea